Արթուր Նիլս Լունդքվիստ

Արթուր Նիլս Լունդքվիստ (, ), շվեդ գրող, հասարակական գործիչ։ Շվեդական ակադեմիայի անդամ (1968)։

Անդրանիկ գործը «Տոթ» (1928) բանաստեղծությունների ժողովածուն է։ «Կյանքը որպես խոտ» (1954) բանաստեղծական ժողովածուի, «Վալս Վինդինգում» (1955), «Կատակերգություն Հեգերսկուգում» (1959) վեպերի, «Ագադիր» (1961) պոեմի, «Կողք կողքի» (1962) նովելների ժողովածուի և այլ գործերի համար բնորոշ է ռեալիստական միտումների ուժեղացումը։ «Ագատ հրաձիգի կյանքն ու մահը» (1970) վեպում Լունդքվիստը դիմել է ազգային պատմությանը, «Երկնքի կամքը» (1970) վեպում պատկերել մոնղոլական նվաճումների շրջանը։

Գրել է ակնարկներ Ֆրանսիայի, ԱՄՆ-ի և Լատինական Ամերիկայի գրականության մասին։ Հեղինակ է ուղեգրությունների «Հնդկական հրդեհ» (1950), «Տաշքենդի կակաչները» (1952)։ 1950 թվականին նշանակվել է խաղաղության համաշխարհային խորհրդի փոխպնախագահ։

Ծանոթագրություններ 

Շվեդ գրողներ
20-րդ դարի բանաստեղծներ
Հասարակական գործիչներ
Շվեդ թարգմանիչներ
Բանաստեղծներ այբբենական կարգով